Proiect

**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din 2024**

**Chișinău**

**cu privire la alocarea mijloacelor financiare**

**------------------------------------------**

În temeiul art. 141 alin. (1)  și art. 27 alin. (1) și (2) din Legea nr. 1491/2002 cu privire la ajutoarele umanitare acordate Republicii Moldova (Monitorul Oficial al Republicii Moldova, 2003, nr. 23-24, art. 79), cu modificările ulterioare, art. 36 alin. (1) lit. a) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare și art. 5 alin. (2) lit. g) din Legea nr. 104/2020 cu privire la rezervele de stat și de mobilizare (Monitorul Oficial al Republicii Moldova, 2020, nr. 178-179, art. 332), cu modificările ulterioare, Guvernul

HOTĂRĂȘTE:

**1.** Ministerul Finanțelor va aloca Agenției Rezerve Materiale, din fondul de rezervă al Guvernului, mijloace financiare în sumă de 1 000,0 mii lei pentru cheltuielile ce țin de:

1) serviciile de broker vamal;

2) serviciile de recepționare, de evaluare a cantității și calității, de depozitare, păstrare, descărcare, încărcare și eliberare a produsului energetic – motorină;

3) serviciile de transbordare a vagoanelor-cisterne cu motorină în punctul feroviar de trecere a frontierei de stat și de lucrările de manevrare a acestora pe calea ferată a Republicii Moldova până la punctul de destinație;

4) lucrările de descărcare a motorinei din vagoanele-cisterne și pomparea ei în rezervorul de primire.

**2.** Ministerul Finanțelor va finanța cheltuielile menționate la punctul 1 pe măsura prezentării documentelor confirmative.

**3.** Punctele 6 și 7 din Hotărârea Guvernului nr.635/2023 cu privire la ajutorul umanitar extern acordat Republicii Moldova (Monitorul Oficial al Republicii Moldova, 2023, nr.334, art.755), se abrogă.

**4.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemnează:

Ministrul afacerilor interne Adrian Efros

Ministrul finanțelor Petru Rotaru